# Cannondale Pro Cycling Team

* Aquest article tracta sobre l'equip hereu Liquigas. Si cerqueu l'equip hereu del Garmin, vegeu «Cannondale Pro Cycling Team (2016)».
El Cannondale Pro Cycling Team (codi UCI: CAN), conegut anteriorment com a Liquigas, va ser un equip italià de ciclismeprofessional en ruta que participà en l'UCI Pro Tour. Es va crear l'any 2005, amb la unió de parts les antigues estructures dels equips Alessio i Vini Caldirola, i és dirigit per Roberto Amadio. Des de la seva creació, el patrocinador principal de l'equip havia estat Liquigas. El 2011 va incorporar com a patrocinador a l'empresa de bicicletes estatunidenca Cannondale, i a partir del 2013 en passà a ser l'únic patrocinador. L'agost de 2014 l'equip anuncià la seva intenció de fusionar-se amb l'equip Garmin-Sharp per passar a anomenar-se Cannondale-Garmin de cara a la temporada 2015.
Entre el 2005 i 2007 Danilo Di Luca en fou el cap de files, amb victòries destacada a l'Amstel Gold Race, la Fletxa Valona i la Volta al País Basc el 2005 i la Lieja-Bastogne-Lieja i el Giro d'Itàlia el 2007.
A partir del 2010 els caps de fila foren Ivan Basso i Vincenzo Nibali, vencedors respectivament del Giro d'Itàlia i de la Volta a Espanya de 2010.
No s'ha de confondre aquest equip amb el Liquigas-Pata.

## Principals resultats
### Clàssiques

* Amstel Gold Race: 2005 (Danilo di Luca)
* Fletxa Valona: 2005 (Danilo di Luca)
* GP Ouest France-Plouay: 2006 (Vincenzo Nibali)
* Lieja-Bastogne-Lieja: 2007 (Danilo di Luca)
* Clàssica de Sant Sebastià: 2007 (Leonardo Bertagnolli)
* Gant-Wevelgem: 2013 (Peter Sagan)
* Gran Premi Ciclista de Mont-real: 2013 (Peter Sagan)
* Gran Premi E3: 2014 (Peter Sagan)

### Curses per etapes

* Volta al País Basc: 2005 (Danilo Di Luca)
* Volta a Suïssa: 2008 (Roman Kreuziger)
* Tour de Romandia: 2009 (Roman Kreuziger)
* Volta a Polònia: 2011 (Peter Sagan) i 2012 (Moreno Moser)
* Tirrena-Adriàtica: 2012 (Vincenzo Nibali)

### Grans Voltes

| Tour de França 10 participacions (2005, 2006, 2007, 2008, 2009, 2010, 2011, 2012, 2013, 2014) 5 victòria d'etapa: 1 el 2007: Filippo Pozzato 3 el 2012: Peter Sagan (3) 1 el 2013: Peter Sagan 4 classificació secundària Classificació per punts: Peter Sagan (2012, 2013 i 2014) Combativitat: Alessandro De Marchi (2014) | Giro d'Itàlia 10 participations (2005, 2006, 2007, 2008, 2009, 2010, 2011, 2012, 2013, 2014) 2 victòries finals: 2007: Danilo Di Luca 2010: Ivan Basso 17 victòries d'etapa: 2 el 2005: Danilo Di Luca (2) 1 el 2006: Franco Pellizotti 4 el 2007: Danilo Di Luca (3) i la contrarellotge per equips 4 el 2008: Daniele Bennati (3) i Franco Pellizotti 1 el 2009: Franco Pellizotti 3 el 2010: contrarellotge per equips, Vincenzo Nibali i Ivan Basso 2 el 2011: Vincenzo Nibali, Eros Capecchi 4 classificacions secundàries: Classificació per punts: Danilo Di Luca (2007) i Daniele Bennati (2008) Classificació per equips per temps: 2010 Classificació per equips per punts: 2010 | Volta a Espanya 10 participacions (2005, 2006, 2007, 2008, 2009, 2010, 2011, 2012, 2013, 2014) 1 victòria final: 2010: Vincenzo Nibali 9 victòries d'etapa: 2 el 2006: Danilo Di Luca i Luca Paolini 2 el 2008: Daniele Bennati i la contrarellotge per equips 3 el 2011: Peter Sagan (3) 1 el 2013: Daniele Ratto 1 el 2014: Alessandro De Marchi 1 classificació secundària Combinada: Vincenzo Nibali el 2010 |

### Campionats nacionals

* Campionat de Belarús en ruta: 2010 (Aliaksandr Kutxinski)
* Campionat de Dinamarca en contrarellotge: 2013 (Brian Vandborg)
* Campionat d'Eslovàquia en ruta: 2011, 2012, 2013 i 2014 (Peter Sagan)
* Campionat dels Estats Units en ruta: 2012 (Timothy Duggan)
* Campionat de Finlàndia en ruta: 2009 (Kjell Carlström)
* Campionat d'Itàlia en ruta: 2005 (Enrico Gasparotto)
* Campionat de Polònia en contrarellotge: 2012 i 2013 (Maciej Bodnar)
* Campionat de Suècia en ruta: 2007 (Magnus Bäckstedt)

## Classificacions UCI

El Liquigas es creà el 2005 i immediatament s'integrà al ProTour, instaurat el mateix any. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2005 | 15è | Danilo Di Luca (1r) |
| 2006 | 14è | Vincenzo Nibali (25è) |
| 2007 | 2n | Leonardo Bertagnolli (29è) |
| 2008 | 4t | Roman Kreuziger (4t) |
El 2009 la classificació del ProTour és substituïda per la Classificació mundial UCI.
| Temporada | Classificació per equips | Millor ciclista en la classificació individual |
| 2009 | 5è | Roman Kreuziger (7è) |
| 2010 | 2n | Vincenzo Nibali (5è) |
El 2011 la Classificació mundial UCI passa a ser l'UCI World Tour.
| Temporada | Classificació per equips | Millor ciclista en la classificació individual |
| 2011 | 7è | Vincenzo Nibali (11è) |
| 2012 | 3r | Vincenzo Nibali (4t) |
| 2013 | 9è | Peter Sagan (4t) |
| 2014 | 17è | Peter Sagan (15è) |
El 2005, l'equip també participà en alguna prova de l'UCI Europa Tour.
UCI Europa Tour
| Temporada | Classificació per equips | Millor ciclista en la classificació individual |
| 2005 | 105è | Eros Capecchi (692è) |

## Referències

* ↑ «Garmin Sharp and Cannondale merge for 2015». Cycling News, 20-08-2014. Arxivat de l'original el 22 d’agost 2014. [Consulta: 7 octubre 2014].
* ↑ Classificacions de l'UCI ProTour Arxivat 2011-05-13 a Wayback Machine., al web de l'UCI ProTour (consultat el 13 de març de 2008).

### Notes

* ↑ Alberto Contador, inicialment vencedor fou desqualificat el febrer de 2012 pel Tribunal d'Arbitratge de l'Esport. Nibali, inicialment segon, fou declarat vencedor.

## Enllaços externs

* Cannondale Pro Cycling Team - Lloc web oficial (anglès) (japonès) (italià)